**Sonet Divin**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonet Divin

O, Te laud Doamne, Dumnezeul meu

Pentru iubirea sfântă şi nemărginită

Ce-ai arătat-o peste opera-Ţi zidită,

Şi ai cuprins-o în culori de curcubeu!

Ai revărsat-o din belşug şi neclintită,

Ea a rămas în vremi curată, şi mereu

Ai dovedit că eşti Eternul Dumnezeu,

Şi că lucrarea Ta nu poate fi zdrobită!

O, Te laud Doamne că-n lupta din cer

Ce s-a pornit din dorul de întâietate,

Domnul Hristos, l-a-nvins pe Lucifer,

Şi încă-odată, l-a învins prin moarte,

Şi pe pământul, ce l-a vrut stingher,

El a-ntărit prin Jertfă sfânta libertate.

Flavius Laurian Duverna